Rikunarita-ORG/Wikinium huggingface dataset:
# დუნტინხუ

დუნტინხუშ ტობა რუკას
**დუნტინხუ** (ჩინ. 洞庭湖) — ტობა ჩინეთიშ ჰუნანიშ პროვინციას, წყარმალუ იანძიშ ღანჩოს. ტობაშ ფართობი ითირუ სეზონურო. კვირკვეშე ეკენიაშახ წყარმალუ იანძიშ წყარი დუნტინხუს ინაკათუ, ნამუთ თიშ ფართობის ადიდენს. თაშნეშე ტობაშა ინმურს შხვა წყარმალუეფი: სიანცზიანი, ცზცეიანი, იუანი, ლიშუი დო შხვეფი. დუნტინხუშ ფართობი რე 2,820 კვ.კმ. დიდი ჭვემეფიშ ბორჯის ტობაშ ფართობი დოხოლაფირო 20,000 კვ.კმ. რე. ტობაშ წყარპიჯეფს იდვალუაფჷ ნოღეფი: იიანი, იუეიანი დო ჩანდე. დუნტინხუშ ტობაშ ლოკაციაშ მეჯინათ რე ჩინეთიშ პროვინციეფშა, ჰუნანიშა დო ჰუბეიშა ჯოხოეფი გედვალირი: ჰუბეი შანენს "ტობაშ ოორუეშე"-ს დო ჰუნანი "ტობაშ ობჟათეშე"-ს.

## რესურსეფი ინტერნეტის

ვიკიოწკარუეს**?** რე ხასჷლა თემაშენ:
დუნტინხუ დუნტინხუ ენციკლოპედია ბრიტანიკას
* Dongting Hu seen from Yueyang
# მახორობაშ მეჭედალა

**მახორობაშ მეჭედალა** რე სიდიდა, ნამუთ ეთმოჭარუნს მოჩამილი ტერიტორიული ართურს (ქიანა, რეგიონი, ნოღა) დოხორინელი ადამიერეფიშ ოშქაშე სიდიდას ფართობიშ ართურს (მუჭოთ წესინ კვადრატული კილომეტრი, უმოს მორჩილი ტერიტორიეფშო - ჰექტარი). თე ართურიშ გჷშაკოროცხალო ტერიტორიული ართურიშ მახორობაშ ოართე მუდანობას რთუნა თიშ ოართე ფართობშა.

*ფაქტეფი* მახორობაშ მეჭედალაშ *გეშა:*

* არძაშე უმოს მეჭედას დოხორინელი ქიანა რე მონაკო - 18 ვითოში კოჩი 1 კვ. კმ-ის.
* არძაშე უმოს მეჭედას დოხორინელი ქიანა რე (ჯუკუ სახენწჷფოეფიშ უმუშო) ბანგლადეში - 926 კოჩ 1 კვ. კმ-ის.
* არძაშე უმოს მარჩხას დოხორინელი ქიანა რე ისლანდია - 3,1 კოჩი 1 კვ. კმ-ის.
* საქორთუოშ მახორობაშ მეჭედალა რე 67კ ოჩი 1 კვ. კმ-ის, რუსეთიშ - 8,5 კოჩი, გერმანიაშ - 321 კოჩი.